Diari Oficial de la Generalitat Valenciana


Sumari del DOGV 9930, del 05-09-2024 (2024/8852)

EXTRACTE de la Resolució de 23 de juliol de 2024, per la qual es convoquen cinc beques per a la realització de pràctiques professionals en la Direcció General de Dependència i de les Persones Majors.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9930

Data del DOGV
:   05-09-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/8852

CVE
:   XFYH-E-8119-4768

Data del document
:   23-07-2024

Organisme emissor
:   Vicepresidència i Conselleria de Servicis Socials, Igualtat i Vivenda

Tipus de document
:   Resolució

Anàlisi jurídica

 Descriptors 

:   * ajuda pública
    * assistència social
    * formació professional

BDNS (identif.): 782766

De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:

<https://www.infosubvenciones.es/bdnstrans/GE/es/convocatoria/782766>

<http://www.pap.minhap.gob.es/bdnstrans>

*Primer. Beneficiaris*

Podran obtindre la condició de beneficiaris les persones físiques que complisquen els requisits següents:

a) Tindre la nacionalitat espanyola o ser nacional d’un estat membre de la Unió Europea. Les persones aspirants que no posseïsquen la nacionalitat espanyola hauran d’acreditar estar en possessió del nivell C1 d’espanyol, mitjançant diploma expedit per l’Institut Cervantes o per les escoles oficials d’idiomes espanyoles.

b) No tindre més de 35 anys.

c) Estar en possessió del títol oficial universitari o de Formació Professional (grau superior) que s’especifica a continuació, expedit o homologat per les autoritats espanyoles corresponents, sense que hagen transcorregut més de cinc anys des de la finalització dels estudis conduents a l’obtenció d’este títol.

|  |  |
| --- | --- |
| *Branca de coneixement o especialitat* | *Titulació exigida* |
| Dret | Grau en Dret |
| Administració i direcció d'empreses | Grau en Administració i Direcció d'Empreses |
| Gestió i Administració Pública | Grau en Gestió i Administració Pública  Grau en Ciències Polítiques i de l'Administració |
| Economia | Grau en Economia |

  

d) No haver sigut beneficiari o beneficiària de beques de pràctiques professionals en la Generalitat per un període igual o superior a 36 mesos. Este període es computarà prenent en consideració la totalitat de la duració de les beques obtingudes a partir del 9 de setembre de 2009, ja en siga una o diverses, incloent-hi els períodes de pròrroga.

e) No trobar-se incurs en les prohibicions per a obtindre la condició de persona beneficiària que establix l’article 13 de la Llei 38/2003, de 17 de novembre.

2. El compliment d’estes condicions estarà referit a la data de finalització del termini de presentació de sol·licituds.

*Segon. Finalitat*

Convocar beques per a la realització de pràctiques professionals en la Direcció General de Dependència i de les Persones Majors.

*Tercer. Bases reguladores*

Orde 1/2021, de 14 de gener, de la Vicepresidència i Conselleria d’Igualtat i Polítiques Inclusives, per la qual s’aproven les bases reguladores per a la concessió de beques per a la realització de pràctiques professionals en les direccions generals amb competències en matèria de servicis socials, dependència i persones majors. (DOGV 9001, 20.01.2021).

*Quart. Import*

Esta beca tindrà una dotació de 1.170,76 euros bruts mensuals, de conformitat amb el que es disposa en la Resolució, de 16 de gener de 2023, de la Conselleria d’Hisenda i Model Econòmic, per la qual s’establix la quantitat inicial de percepció en l’exercici 2023 de les beques sotmeses a l’àmbit aplicable del Decret 132/2009, de 4 de setembre, del Consell, i tenint en compte que les retribucions percebudes pel personal al servici de l’Administració no experimenten cap increment respecte a les vigents a 31 de desembre de 2023, conforme a l’article 28.1 de la Llei 8/2023, de pressupostos de la Generalitat, per a l’exercici 2024.

*Quint. Termini de presentació de sol·licituds*

El termini de presentació de sol·licituds serà de 15 dies hàbils comptats a partir de l’endemà de la publicació de la present convocatòria en el *Diari Oficial de la Generalitat Valenciana*. Les sol·licituds hauran de presentar-se de manera telemàtica a través del següent enllaç de la GUIA PROP, que s’habilitarà a este efecte:

<https://www.gva.es/va/inicio/procedimientos?id_proc=95339>

  

València, 23 de juliol de 2024

Susana Camarero Benítez

Vicepresidenta i consellera de Servicis Socials, Igualtat i Vivenda